Bwrdd Iechyd Prifysgol Bae Abertawe

Bwrdd Iechyd Prifysgol Bae Abertawe yw un o saith o fyrddau iechyd Cymru.

 Hanes 

Bwrdd Iechyd Prifysgol Abertawe Bro Morgannwg oedd bwrdd iechyd lleol sy'n gwasanaethu Abertawe, Sir Pen-y-bont ar Ogwr, Caerffili, Castell-nedd Port Talbot, y rhan orllewinol o Fro Morgannwg ac Ystradgynlais ym Mhowys.

Sefydlwyd Bwrdd Iechyd Prifysgol Abertawe Bro Morgannwg yn ffurfiol ar 1 Hydref 2009 pan unwyd Ymddiriedolaeth GIG Prifysgol Abertawe Bro Morgannwg â Byrddau Iechyd Lleol Abertawe, Castell-nedd Port Talbot a Phen-y-bont ar Ogwr. Mae pencadlys y bwrdd wedi ei leoli ym Mae Baglan. Prif Weithredwr cyntaf y bwrdd oedd Paul Williams. Ffurfiwyd Ymddiriedolaeth GIG Prifysgol Abertawe Bro Morgannwg ar 1 Ebrill 2008 yn dilyn uno Ymddiriedolaethau GIG Abertawe a Bro Morgannwg .

Bwrdd Iechyd Prifysgol Abertawe Bro Morgannwg yw'r ail fwrdd iechyd mwyaf yng Nghymru, yn gwasanaethu 600,000 o bobl ac yn cyflogi 16,000 o staff. Mae gan y bwrdd chyllideb o fwy na £1.3 biliwn y flwyddyn. Mae'r bwrdd yn rheoli 18 o ysbytai a 46 o glinigau a chanolfannau iechyd. Mae wedi ei ddynodi yn ymddiriedolaeth brifysgol sy'n gysylltiedig â Phrifysgol Abertawe. Mae canolfannau hyfforddi wedi'u lleoli yn Ysbyty SingletonBwrdd Iechyd Prifysgol Abertawe Bro Morgannwg - Singleton Hospital adalwyd 21/05/2018,Bwrdd Iechyd Prifysgol Abertawe Bro Morgannwg Morriston Hospital adalwyd 21/05/2018 a Chlinig Orthopaedig y Plant, Phillips Parade, AbertaweBwrdd Iechyd Prifysgol Abertawe Bro Morgannwg -Gwasanaethau Pediatreg (Plant) adalwyd 21/05/2018.

 Ysbytai/Clinigau 
bawd|300px|Ysbyty Singleton

Ysbytai acíwt yn cael eu dangos mewn llythrennau cyffredin a chlinigau yn cael eu dangos mewn llythrennau italig:
bawd|Ysbyty Cefn Coed
 Clinig Angelton  – clinig i bobl Oedrannus Eiddil eu Meddwl (EMI) uned sy'n gofalu am gleifion oedrannus ym Mhen y bont ar Ogwr. Mae'n cynnig gwasanaethau i'r rhai sydd â chlefyd Alzheimer yn bennaf.
 Glinig Caswell – uned diogelwch canolig wedi ei leoli ar safle Ysbyty Glan-rhyd. 
 Ysbyty Cefn Coed – ysbyty seiciatrig
 Ysbyty Cimla  – ysbyty gofal henoed a chanolfan adsefydlu ar gyfer cleifion o Ysbyty Castell-nedd Port Talbot
 Ysbyty Clydach – yn darparu amrywiaeth o wasanaethau clinigol
 Ysbyty Fairwood – canolfan gofal dilynol ar gyfer cleifion o Ysbyty Singleton ac Ysbyty Treforys, mae'n cynnwys gwelyau gofal lleol ar gyfer meddygon teulu
 Ysbyty Garngoch  – gofal henoed
 Ysbyty Gellinudd – ysbyty gofal henoed ac adsefydlu ym Mhontardawe
 Ysbyty Glanrhyd (1857–) – yn darparu gofal dilynol, cyfleusterau iechyd meddwl ac uned gofal dydd, wedi ei leoli ym Mhen-y-fai 
bawd|Ysbyty Glanrhyd
 Ysbyty Gorseinon  – gofal henoed ac adsefydlu.  Mae gan yr ysbyty adran gleifion allanol a chlinig arbenigol i drin clefyd Parkinson 
 Unedau Anableddau Dysgu –  mae'r bwrdd yn gyfrifol am ddarparu cartrefi, unedau asesu ac unedau gofal i bobl sy'n byw gydag anableddau dysgu gan gynnwys:
 Dan-y-bont (Mynyddcynffig)
 Hafod y Wennol  (Pont-y-clun)
 Bryn Afon (Glynrhedynog)
 Medow Court (Tonyrefail)
 Tŷ Garth Newydd (Pentre'r Eglwys)
 Tŷ Penfro (Caerdydd)
 The Laurels a The Briary (Caerdydd)
 Rowan House  (Caerdydd) 
 Llywneryr  (Abertawe)
 Dan-y-Deri (Abertawe) 
 Llety Newydd (Caerdydd)
bawd|Ysbyty Treforys
 Ysbyty Cymunedol Maesteg  (1912–) – mae'r ysbyty yn darparu  ar gyfer cleifion preswyl gan gynnwys canolfan ddydd, gofal cymunedol a gofal dilynol. Mae yma hefyd adran cleifion allanol a llawfeddygaeth ddydd ar gyfer yr ardal leol. 
 Ysbyty Treforys, (Abertawe) – Ysbyty hyfforddi prifysgol 
 Ysbyty Castell nedd Port Talbot (Port Talbot) – ysbyty lleol cyffredinol Bwrdd Iechyd Prifysgol Abertawe Bro Morgannwg Neath Port Talbot Hospital adalwyd 21/05/2018
 Clinig Pencoed  – a ddefnyddir yn bennaf ar gyfer cynllunio teulu a bydwreigiaeth
 Ysbyty Tywysoges Cymru (Pen-y-bont) – ysbyty lleol cyffredinolBwrdd Iechyd Prifysgol Abertawe Bro Morgannwg - Princess of Wales Hospital adalwyd 21/05/2018
 Ysbyty Singleton (Abertawe) – Ysbyty hyfforddi prifysgol
 Ysbyty Tonna – canolfan gofal seiciatrig ar gyfer yr henoed yn ardal Castell-nedd, gan gynnwys ysbyty gofal dydd 

Ysbytai sydd wedi cau
bawd|HMP Parc
 Ysbyty Hill House – wedi ei gau yn 2013, roedd yn cael ei ddefnyddio fel ysbyty ynysu yn wreiddiol cyn ei droi yn ysbyty adsefydlu.
 Ysbyty Parc Gwyllt  – (1887-1994), cyn ysbyty gofal iechyd meddwl. Safle Carchar y Parc, Pen y bont ar Ogwr bellach.Coflein-PARC PRISON; HMP PARC; PARC GWYLLT COUNTY MENTAL HOSPITAL adalwyd 21/05/2018
 Ysbyty Cefn Hirgoed  – (1906-1990), cyn ysbyty ynysu ac yna ysbyty ar gyfer yr henoed a'r anabl. Cafodd ei ddymchwel i wneud lle i Ganolfan Siopa'r Dderwen, Pen y bont.Bridgend McArthur Glen Designer Outlet - Our stores adalwyd 21/05/2018
 Ysbyty Heddfan  – (1906-1980), cyn ysbyty ynysu, wedi ei ddymchwel i wneud lle ar gyfer traffordd yr M4.
 Ysbyty Cyffredinol Pen-y-bont  – cyn wyrcws a daeth yn ysbyty lleol cyffredinol ym 1900.Cofline BRIDGEND GENERAL HOSPITAL;OLD WORKHOUSE adalwyd 21/05/2018
 Ysbyty Penfai  – ysbyty iechyd meddwl, is adran o Ysbyty Parc Gwyllt
 Ysbyty Maesgwyn  – wedi ei gau yn 2011, cyn ysbyty cymunedol.
 Ysbyty Blackmill  ar gau ers 1985, cyn ysbyty cymunedol.
 Ysbyty Llynfi 
 Ysbyty Groeswen- Port Talbot, sydd Bellach yn stad o dai
 Ysbyty Cyffredinol Port Talbot  - wedi ei leoli yn Sandfields, Port Talbot - symudwyd y gwasanaethau i Ysbyty Castell nedd Port Talbot
 Ysbyty Hensol  (1930-2003) – cyn ysbyty anabledd dysgu.

 Timau Iechyd Meddwl Cymunedol 
bawd|Clinig Heol Quarella Pen y bont
Mae'r gan y bwrdd iechyd 9 o Dimau Iechyd Meddwl Cymunedol (TIMC):Bwrdd Iechyd Prifysgol Abertawe Bro Morgannwg Mental Health Services adalwyd 21/05/2018

 Pen-y-bont ar Ogwr 

 TIMC Gogledd Pen-y-bont   – wedi ei leoli yn Ysbyty Cymunedol  Maesteg
 TIMC De Pen-y-bont wedi ei leoli yn Uned Iechyd Meddwl Heol Quarella  Pen-y-bont
 TIMC Gorllewin y Fro wedi ei leoli yng Nghanolfan Iechyd y Bont-faen

 Castell-nedd Port Talbot 

 TIMC Gogledd Castell-nedd Port Talbot – wedi ei leoli ym Mhontardawe
 TIMC De Castell-nedd Port Talbot – wedi ei leoli yng Nghanolfan y Forge, Port Talbot

 Abertawe 

 TIMC Gorllewin Abertawe (Ardal 1) – wedi ei leoli yn y Clinig Canolog yn Abertawe
 TIMC Canol Abertawe (Ardal 2) – wedi ei leoli yn y Clinig Canolog yn Abertawe
 TIMC Gogledd Abertawe (Ardal 3) – wedi ei leoli yn Ysbyty Coffa'r Rhyfel Clydach

 Powys 

 TIMC Ystradgynlais – wedi ei leoli yn The Larches, Ystradgynlais

 Defnydd o'r sector preifat 
Yn 2015-6 danfonodd y bwrdd 1,599 o gleifion i ddarparwyr yn y sector preifat ar gyfer gweithdrefnau dewisol i leihau amseroedd aros, ar gost o £3.74 miliwn, o gymharu â 317 yn 2014-5 a 160 yn 2013-4.

 Cyfeiriadau 

 Dolenni allanol 
 Bwrdd Iechyd Prifysgol Abertawe Bro Morgannwg (safle swyddogol)
 Prifysgol Ymddiriedolaeth GIG Abertawe Bro Morgannwg  (safle swyddogol) 


Categori:Pen-y-bont ar Ogwr
Categori:Castell-nedd Port Talbot
Categori:Abertawe
Bae Abertawe
Categori:Sefydliadau 2009